**Betsson AB** er et onlinespilleselskap som tilbyr poker, kasino og sportsbetting. Hovedkontoret er plassert på Malta og er listet på Stockholmsbørsen under «Bets-B». BML Group ltd er et heleid selskap av Betsson AB og står i dag for driften av en rekke kasinosider. De mest kjente i Norge er Betsson, NordicBet, CasinoEuro, Betsafe og NorgesAutomaten.

Den tekniske utviklingen av Betsson.com ble påbegynt i begynnelsen av 2001, og i april 2002 fikk Betsson en bookmaker-lisens i London. Hjemmesiden ble lansert i mai 2002 på engelsk og svensk. En måned senere var Betsson blant de første i verden som tilbød Live Betting. I 2003 kom siden også på finsk og tysk. Betsson introduserte også kasino dette året og 20 forskjellige kasinospill var nå tilgjengelige på nettstedet. I 2004 vokste Betsson og ble lansert i to nye land, Norge og Tsjekkia. I juli kom Betsson Poker og ble lansert i samarbeid med Ongame – det største pokernettverket i verden.

I mars 2005, hadde Betsson fått over 100.000 registrerte kunder. Selskapet fortsatte og vokse med store lanseringskampanjer i Tyrkia, Island og Danmark. I april ble Betsson kjøpt opp og ble et heleid selskap under Cherry, og dermed listet på børsen i Stockholm.

I 2006 ble Betssons hovedkontor flyttet fra London til Malta.

Betsson har høstet kritikk for aggressiv markedsføring mot norske borgere i strid med det norske spillmonopolet, blant annet fra Lotteritilsynets leder Atle Hamar. I juli 2021 varslet tilsynet vedtak om full stans i virksomheten til Betsson og øvrige pengespill markedsført av selskap i konsernet BML Group Limited.

I 2021 ble det kunngjort at Betsson skal lanseres i Mexico gjennom et partnerskap med det lokale selskapet Big Bola Casinos I 2021 inngikk Betsson en avtale om å bli regional sponsor for Copa América 2021 Som en del av avtalen vil Betsson erverve merkevarerettigheter.

I 2021 utvidet Betsson sin virksomhet i Øst-Europa med lanseringen av det nye varemerket Europebet og et nytt kontor i Minsk i Hviterussland Under varemerket Europobet vil Betsson tilby kasino-, sportsbook- og pokertjenester.

I 2021 kunngjorde Betsson at administrerende direktør Pontus Lindwall skal gå av. Selskapet er på utkikk etter en ny administrerende direktør etter at Lindwall fullførte oppgaven med å få spillselskapet tilbake på rett spor. Lindwall fortsetter som administrerende direktør til en ny administrerende direktør er ansatt.

I februar 2022 debuterer Betsson med nettspill i Buenos Aires by og provins (Argentina) med den lokale operatøren Casino Victoria.

I juli 2022 rapporterte Pontus Lindwall at organisk vekst er en perfekt strategi for Betsson. Mellom april og juni økte konsernets organiske trafikk fra Latin-Amerika, Sentral- og Øst-Europa og Sentral-Asia med 13 % De totale inntektene fra regionen nådde 45,7 millioner euro i andre kvartal, en økning på 86,2 % sammenlignet med året før.

Referanser
----------

1. ↑  «Betsson AB: Betsson’s revenues and EBIT in Q3» **(engelsk)**. Besøkt 16. oktober 2012.
2. ↑  «Om BML Group ltd».
3. ↑  «– Det er respektløst og ulovlig at spillselskapene ikke følger norsk lov». *TV 2*. 10. juni 2016.
4. ↑  «Varsel om vedtak – BML Group må stanse å tilby pengespel i Noreg på spelsider som Betsson og Norgesautomaten». *Lotteritilsynet*. 1. juli 2021.
5. ↑  O'Boyle, Daniel (12. april 2021). «Betsson to enter Mexico through Big Bola deal». *iGB* **(engelsk)**. Besøkt 14. april 2023.
6. ↑  Fletcher, Robert (2. juni 2021). «Betsson scores regional sponsorship deal with Copa América 2021». *iGB* **(engelsk)**. Besøkt 14. april 2023.
7. ↑  O'Hagan, Marese (14. juli 2021). «Betsson brings poker to Belarus through Europebet brand». *iGB* **(engelsk)**. Besøkt 14. april 2023.
8. ↑  «Betsson expands in Europe by launching Europebet in Belarus». *www.gamblinginsider.com* **(engelsk)**. Besøkt 14. april 2023.
9. ↑  «The Board of Betsson begins process to find a replacement for longtime CEO and founder Pontus Lindwall». *www.betssonab.com* **(engelsk)**. Besøkt 14. april 2023.
10. ↑  Yogonet. «Betsson debuts online betting in Buenos Aires city and province with local operator Casino Victoria | Yogonet International». *www.yogonet.com* **(engelsk)**. Besøkt 14. april 2023.
11. ↑  O'Hagan, Marese (21. juli 2022). «LatAm now Betsson's largest market amid European decline in Q2». *iGB* **(engelsk)**. Besøkt 14. april 2023.
12. ↑  Alex Gambler (24. juli 2022). «Betsson’s Focus At LatAm: Record-Breaking Revenue In Q2». Besøkt 14. april 2022.

Eksterne lenker
---------------

* Offisielt nettsted Rediger på Wikidata

* (en) Betsson – kategori av bilder, video eller lyd på Commons Rediger på Wikidata